OBČINSKA UPRAVA

Številka: 35106-0001/2019-12

Datum: 29.10.2019

Občinska uprava Občine Radenci, Radgonska cesta 9, 9252 Radenci izdaja na podlagi 17. člena Zakona o splošnem upravnem postopku ZUP-UPB2 (Ur.l.RS, št. 24/06, s spremembami), na podlagi Zakona o cestah ZCes-1 (Ur.l.RS, št. 109/10, s spremembami) in na podlagi 245. in 247. člena Zakona o urejanju prostora ZUREP-2 (Uradni list RS, št. 61/17) ter 16. člena Statuta Občine Radenci (Uradno glasilo slovenskih občin št. 2/11 in 67/15), na parc. št. 636/6, k.o. 204 Janžev Vrh, po uradni dolžnosti naslednjo

**U G O T O V I T V E N O O D L O Č B O**

I. Nepremičnini s parc. št. 636/6 (ID 6837167), k.o. 204 – Janžev Vrh, se ukine status javnega dobra, saj v naravi ne služi več kot javno dobro.

II. S to odločbo se pri zemljiški knjigi pristojnega sodišča za nepremičnino iz I. točke te odločbe predlaga izbris zaznambe javno dobro.

III. Posebni stroški postopka niso nastali.

**O b r a z l o ž i t e v**

Nepremičnina navedena v prvi točki izreka te odločbe, je predstavljala del kategorizirane lokalne krajevne ceste v naselju Janžev Vrh. Sedaj se ta zajeda v parcelo v lasti pravne osebe, tako da zemljišče že vrsto let ne služi več javni rabi.

Pogoje in postopek ukinitve javnega dobra določata 245. in 247. člena Zakona o urejanju prostora ZUREP-2. Objektu oziroma delu objekta, ki ima pridobljen status grajenega javnega dobra, se takšen status lahko odvzame z ugotovitveno odločbo, ki jo po uradni dolžnosti izda občinska uprava. Status javnega dobra preneha, če je zemljišče, objekt oziroma njegov del, ki ima pridobljen status grajenega javnega dobra, v celoti uničen in ga ni mogoče obnoviti oziroma je zato onemogočena njegova splošna raba, kot tudi, če se zgodi drugi objekt, ki pridobi status grajenega javnega dobra z enakim namenom splošne rabe, kot ga ima sedanji objekt oziroma njegov del, ki ima pridobljen takšen status in se ga zato lahko opusti.

Ker se ugotavlja, da nepremičnina navedena v prvi točki izreka te odločbe ne služi več namenu, zaradi katerega ji je bil dovoljen status javnega dobra, je v skladu s 245. in 247. člena Zakona o urejanju prostora ZUREP-2 odločeno, kot izhaja iz odločbe.

S tem je odločba utemeljena.

Odločba je po 22. členu in 2. točki 23. člena Zakona o upravnih taksah ZUT-UPB5 (Ur.l. RS, št. 106/10 s spremembami) takse prosta.

**Pravni pouk:**

Zoper to odločbo je dopustna pritožba županu Občine Radenci, v roku 15 dni od njene vročitve. Ker se navedena odločba vroča z javnim naznanilom, vročitev velja za opravljeno po poteku 15 dni od dneva, ko je bilo naznanilo javno objavljeno. Pritožba se vloži pisno ali ustno na zapisnik pri organu, ki je odločbo izdal. Za pritožbo je potrebno plačati upravno takso po tarifni št. 2 Zakona o upravnih taksah ZUT-UPB5 (Ur.l.RS, št. 106/10 s spremembami) v znesku 18,10 €.

Pripravila:

Maja BOŽIČ Mojca MAROVIČ,

v.d. direktorice OU Občine Radenci

**Vročiti:**

- z javnim naznanilom na oglasni deski Občine Radenci in na spletni strani Občine Radenci;

- pristojna zemljiška knjiga (po pravnomočnosti).